May 09,2017
ఎస్‌బీఐ గృహ రుణాలు మరింత చౌక!
ముంబయి: గృహ కొనుగోలు దారులకు భారతీయ స్టేట్‌ బ్యాంకు (ఎస్‌బీఐ) తీపి కబురును అందించింది. రూ.30లక్షల లోపు గృహా రుణాలపై వడ్డీ రేట్లను తగ్గించినట్టు ప్రకటించింది. సరసమైన ధరల్లో గృహలు కొనుగోలు చేసేవారికి వడ్డీ రేటులో 25 బీపీఎస్‌ పాయింట్ల మేర కోత పెట్టి 8.35 శాతానికి తగ్గించినట్టు బ్యాంక్‌ సోమవారం ప్రకటించింది. ఈ సవరించిన వడ్డీ రేట్లు మంగళవారం నుంచి అమల్లోకి రానున్నట్టు ఎస్‌బీఐ వెల్లడించింది. ఈ తగ్గించిన వడ్డీరేట్లకు గృహ రుణాలు పొందగోరే పురుషులు జులై 31 లోపు దరఖాస్తు చేసుకోవాలని బ్యాంక్‌ సూచించింది. వీరికి (20 బీపీఎస్‌ తగ్గింపుతో) 8.40 శాతం వడ్డీకే గృహ రుణాలు లభిస్తాయని ఎస్‌బీఐ వెల్లడించింది. ఉద్యోగస్తులైన పురుషులకు, ఉద్యోగం లేకుండా దరఖాస్తు చేసుకున్న వారికి ఒకే తరహా వడ్డీ రేట్లు వర్తిస్తాయని బ్యాంక్‌ తెలిపింది. ఉద్యోగస్తులైన మహిళలకు వడ్డీరేటును 25 బీపీఎస్‌ పాయింట్ల మేర తగ్గించింది. ఉద్యోగం లేని మహిళలకు వడ్డీరేటులో తగ్గింపు 20 బీపీఎస్‌ పాయింట్ల వరకు ఉండనుంది. '2022 నాటికి అందరికీ ఇండ్లు' అని ప్రధాని విజన్‌లో భాగంగానే ఎస్‌బీఐ ఈ నిర్ణయం తీసుకున్నట్టు ఎస్‌బీఐ తెలిపింది. ప్రస్తుతం మార్కెట్లో ఇతర బ్యాంకులు అందిస్తున్న రుణ వడ్డీ రేట్ల కంటే తమ వడ్డీరేట్లు చాలా తక్కువేవని బ్యాంక్‌ వర్గాలు తెలిపాయి.
మీ స్నేహితులకు రికమెండ్ చెయ్యండి